सरकार की कोताही के कारण लोग पानी को तरसे :जाखड़
पंजाबराज्य पावर कारपोरेशन लिमिटेड की ओर से प्रदेश भर में हजारों गांवों शहरों के जलघरों की बिजली आपूर्ति काटने पर प्रतिक्रिया व्यक्त करते हुए प्रदेश कांग्रेस प्रवक्ता उपप्रधान सुनील जाखड़ ने कहा हैं कि 2006 में कैप्टन अमरेन्द्र सिंह के नेतृत्व वाली कांग्रेस सरकार ने ऐसी स्थिति उत्पन्न होने पर सरकारी खजाने से अनुदान जारी करके बिजली के बकाया बिलों का भुगतान करने के आदेश दिए थे।
बीते 10 वर्षों में सुशासन का दावा करने वाली अकाली भाजपा सरकार की कोताही के कारण अब लोग पीने के पानी को भी तरस रहे हैं। उन्होंने कहा कि पावर कारपोरेशन के सूत्रों से मिली जानकारी से पता चलता हैं कि बीते 10 वर्षों में बिजली सीवरेज कनेक्शन बिल अदा करने के लिए प्रदेश सरकार ने अनुदान जारी नहीं किया। यहां तक कि सरकारी सरकार द्वारा सहायता प्राप्त स्कूलों के शिक्षकों को अपने वेतन का कुछ हिस्सा ऐसे बिलों की अदायगी पर खर्च करना पड़ा। ग्रामीण जलघरों का नियंत्रण जन स्वास्थ्य विभाग के पास हैं और शहरी जल घरों का संचालन नगर परिषदों द्वारा किया जा रहा हैं जिनमें से अधिकांश पर अकाली भाजपा गठबंधन का कब्जा हैं। जाखड़ ने कार्यकर्ताओं की बैठक में कहा कि मुख्यमंत्री प्रकाश सिंह बादल उपमुख्यमंत्री सुखबीर सिंह बादल, स्थानीय स्वशासन मंत्री अनिल जोशी आदि अब तक सत्ता का सुख भोग रहे हैं लेकिन जनता को दरपेश समस्याओं पर उन्होंने मौन धारण कर रखा हैं। एक तरफ सीवरेज का गंदा पानी गलियों पार्कों में पसरा हुआ हैं, दूसरी ओर पीने के पानी की आपूर्ति ठप पड़ी हैं। अधिकांश इलाकों में भूमिगत पानी पीने योग्य नहीं लेकिन स्वास्थ्य की चिंता ना करते हुए लोग ऐसा पानी पीने को मजबूर हैं। उन्होंने मांग की हैं कि करोड़ों लोगों को परेशान करने की बजाय पावर कारपोरेशन तुरंत जलघरों, सीवरेज डिस्पोजल वर्क्स स्ट्रीट लाईट के कनेक्शन तुरंत बहाल करें ताकि लोगों का गुस्सा कहीं सड़कों पर आकर ना फूटे।
कार्यकर्ताओं से बातचीत करते हुए प्रदेश कांग्रेस प्रवक्ता सुनील जाखड़।
hin_Deva hin_Deva hin_Deva hin_Deva